
ДО
ОБЩИНСКИ СЪВЕТ
БУРГАС


Д О К Л АД Н А  З А П И С К А
ОТ СТАНИМИР АПОСТОЛОВ
ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“

ОТНОСНО: Предложение за избор на управители на „Благоустройствени строежи“ ЕООД, „Бургаски пазари“ ЕООД и „Дезинфекционна станция - Бургас“ ЕООД, съгласно проведени конкурсни процедури.

УВАЖАЕМИ ОБЩИНСКИ СЪВЕТНИЦИ, 

Общински съвет – Бургас, взе решение да се проведат конкурси за избор на управители на „Благоустройствени строежи“ ЕООД, „Бургаски пазари“ ЕООД и „Дезинфекционна станция – Бургас“ ЕООД по реда на Закона за публичните предприятия, Правилника за прилагането му и Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас (Наредбата) и определи правилата за провеждането им, обективирано в т. 50 от дневния ред на заседание, проведено на 30.07.2024г. (Протокол № 12). 
В обявения срок за подаване на документи, постъпи по едно заявление за участие в обявените конкурси за управител на „Благоустройствени строежи“ ЕООД и „Бургаски пазари“ ЕООД. 
Определената комисия в състав от 7 члена, от които 5 (пет) общински съветника и 2 (двама) представители от общинската администрация, назначени със  заповед № 52/09.01.2025г. на кмета на Община Бургас, извърши предвидените в Наредбата действия по разглеждане на документи, оценка на разработените концепции,  интервю с кандидатите. Работата на комисията е отразена в Протокол №1 и Протокол №2, приложени към настоящата докладната записка. 
С настоящата докладна записка отправям предложение да бъдат назначени за управители на дружествата кандидатите, класирани на първо място, както следва: „Благоустройствени строежи“ ЕООД – Николай Михайлов Димитров и „Бургаски пазари“ ЕООД  -  Донка Василева Христова.
За „Дезинфекционна станция - Бургас“ ЕООД няма постъпили документи в обявената конкурсна процедура, поради което, предлагам на основание чл.12, ал.2, т.1 от Наредбата, за  управител на дружеството да бъде избран досегашният управител – г-жа Нели Славова Бойчева, за срок от 03.02.2025г. до провеждане на конкурс, но за не повече от 6 месеца. Едновременно с това да бъде  взето решение за провеждане на конкурс за избор на управител.

Предвид изложеното и на основание чл.137, ал.1, т.5 от Търговския закон, чл. 69, ал.2 и чл.70, ал.1 от Правилника за прилагане на Закона за публичните предприятия и чл.12, ал.1, т.14, чл.12, ал.2, т.1 и чл.25, ал.1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, предлагам, Общински съвет - Бургас да вземе следните

Р Е Ш Е Н И Я:

1.  ИЗБИРА НИКОЛАЙ МИХАЙЛОВ ДИМИТРОВ от гр. Бургас, ж.к. ***, вх.*, ет.*, ап.*, за управител на „БЛАГОУСТРОЙСТВЕНИ СТРОЕЖИ” ЕООД- гр. Бургас, за срок от 3 (три) години, считано от 12.02.2025г. и определя месечно възнаграждение, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас, за което да се сключи договор за възлагане на управлението по реда на Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.

2. ИЗБИРА ДОНКА ВАСИЛЕВА ХРИСТОВА от гр. Бургас, ж.к. „***“ бл.*, вх. *, ет.*, за управител на „БУРГАСКИ ПАЗАРИ” ЕООД- гр. Бургас, за срок от 3 (три) години, считано от 12.02.2025г. и определя месечно възнаграждение, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас, за което да се сключи договор за възлагане на управлението по реда на Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.

[bookmark: _GoBack]3. ИЗБИРА НЕЛИ СЛАВОВА БОЙЧЕВА от гр. Бургас, ул. „***“ № *, ет.* за управител на „ДЕЗИНФЕКЦИОННА СТАНЦИЯ - БУРГАС” ЕООД- гр. Бургас, за срок до приключване на конкурсната процедура и избор на управител, но не повече от 6 месеца, считано от 02.02.2025г. и определя месечно възнаграждение, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас, за което да се сключи договор за възлагане на управлението по реда на Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.

4. ДА СЕ ОБЯВИ КОНКУРС за избор на управител на „Дезинфекционна станция - Бургас“ ЕООД, по ред и условия, посочени в т. 3, т.4, т.5, т.6, т.7 и т.8, от решение на Общински съвет – Бургас по т. 50 от дневния ред на заседание, проведено на 30.07.2024г. (Протокол № 12).

5. На основание чл.60 ал.1 от Административнопроцесуалния кодекс, допуска предварително изпълнение на решенията по т. 1, т.2, т. 3 и т.4, предвид изтичащите срокове на договорите за възлагане управлението на цитираните дружества. 

Приложение: Протокол №1 и Протокол №2 от работата на комисията за избор на управители на „Благоустройствени строежи“ ЕООД, „Бургаски пазари“ ЕООД и „Дезинфекционна станция – Бургас“ ЕООД, решение на  Общински съвет – Бургас по т. 50 от дневния ред на заседание, проведено на 30.07.2024г. (Протокол № 12).


С уважение,

СТАНИМИР АПОСТОЛОВ 
ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“ 

